VEGA præsenterer
**Wild Childs folk-inspirerede pop emmer af personlighed og kærlighed til musikken**
*Det texanske band rammer plet med deres blomstrende lyrik og velspillede melodier. Bandet besøgte senest København i 2014 og onsdag 19. marts vender de endelige tilbage til Lille VEGA med nyt materiale.*

Wild Child har siden 2010 formået at begejstre og fange deres publikum over hele verden. I deres organiske kompositioner balancerer de på fineste vis et væld af elementer og instrumenter som fx trompet, violin og cello. Kelsey Wilson og Alxander Beggins står i spidsen for det syv mand store ensemble af dygtige musikere, der virkelig kan deres kram. Med deres vokalpræstationer indrammer Beggins og Wilson de velspillede og eftertænksomme sange om kærlighed perfekt.
 **Moderne og legesyg folk**
Bandets ligefremme og naturlige tilgang til musikken går igen på alle deres tre udgivelser. På det seneste album *Fools* (2016) er bandet om muligt blevet endnu mere legesyge og åbner op for en mere poppet lyd. Dog skinner inspirationen fra folkgenren stadig klart igennem og med sange som ”[Break Bones](https://www.youtube.com/watch?v=DmmltJfp6pM)” og ”Fools” viser Wild Child, hvorfor de har format.

Mens musikken ligger i spændingsfeltet mellem folk og indiepop, bliver det for alvor magisk, når de syv bandmedlemmer indtager scenen. Live fornemmer man at det er passionerede musikere, der giver alt deres opmærksomhed til musikken. Med samme sans for nostalgi som Of Monsters and Men og Mumford and Sons, rammer Wild Child plet med deres moderne folk.

**Fra knuste hjerter til medrivende melodier**
Bandets grundlæggere Kelsey Wilson og Alexander Beggins mødte hinanden, da de begge var en del af danske The Migrants backing-band. De to musikere fandt en fællesnævner i deres respektive forliste kærlighedsforhold og med udgangspunkt i deres dybt personlige fortællinger begyndte et fælles, musikalsk projekt at tage form.

I 2011 udkom debuten *Pillow Talk*, hvorfra både [titelnummeret](https://www.youtube.com/watch?v=s63sbYYJHF4) og sangen ”[Silly Things](https://www.youtube.com/watch?v=II8s-E8uQxU)” for alvor var med til at give Wild Child vind i sejlene. Albummet fik bl.a. bandet nomineret som ”Best Indie Act” og ”Best Folk Act” til Austin Music Awards samme år. Siden da har Wild Child spillet på festivaller som Lollapalooza, Austin City Limits, den anerkendte Newport Folk Festival og senest trukket et publikum på op mod 25.000 i hjembyen Austin, Texas.

**Fakta om koncerten:**

Wild Child (US)

Søndag den 19. marts kl. 21

Lille VEGA, Enghavevej 40, 1674 København V

Billetpris 130 kr. + gebyr

Billetsalget starter fredag den 9. december kl. 10 via vega.dk og Ticketmaster